Ericu950/Stoicheia-meter-silver huggingface dataset:
διὸ πάντες οἱ ἐξ ἐθνῶν εἰς τὸν θεὸν διὰ Χριστοῦ πεπιστευκότες ἐπαγγελίαν εἰλήφασιν ἀναπαύσασθαι εἰς κόλπους Ἀβραὰμ καὶ Ἰσαὰκ καὶ Ἰακώβ , τοῦτο τοῦ σωτῆρος αὐτοῦ διδάξαντος .
καὶ ἐν ἑτέροις δὲ πλείοσιν ἡ ἐξ ἐθνῶν ἐκκλησία θυγάτηρ ἀνηγόρευται Σιὼν καὶ θυγάτηρ Ἰερουσαλήμ .
μήτηρ τοίνυν τῆς νέας Ἰερουσαλὴμ τῆς ἐξ ἐθνῶν συστάσης ἐτύγχανεν ἡ πάλαι παρὰ τῷ προτέρῳ λαῷ κατορθώσασα , κ ἀκείνης τέκνα πάντες ἡμεῖς 0 .
ἥκασι πάντες οἱ υἱοί σου μακρόθεν ·
ἦμεν γὰρ πόρρω που μακρὰν τῆς πολιτείας τοῦ Ἰσραὴλ καὶ ξένοι τῶν διαθηκῶν τῆς ἐπαγγελίας , ἐλπίδα μὴ ἔχοντες καὶ ἄθεοι ἐν τῷ κόσμῳ , ἀλλ ὑμεῖς φησί μακρὰν ὄντες , ἐγγὺς ἐγενήθητε .
ἥκασι πάντες οἱ υἱοί σου μακρόθεν , καὶ αἱ θυγατέρες σου ἐπ  ὤμων ἀρθήσονται ·
ἅτε γὰρ ἁπαλαὶ οὖσαι ψυχαὶ καὶ ἔτι νήπιαι ὡς ἀρτιγέννητα βρέφη τὸ λογικὸν καὶ ἄδολον γάλα ἐπιποθοῦσαι , διά τε τῆς ἐν Χριστῷ ἀναγεννήσεως γενομένης τέκνα τοῦ Ἀβραὰμ ὑποβαστάζονται ἐπ  ὤμων αἰρόμεναι καὶ ὑποκουφιζόμεναι ὑπὸ τῶν χειραγωγούντων αὐτὰς διδασκάλων , οἷος ἦν ὁ Παῦλος λέγων ·
ὡς ἂν τροφὸς θάλπῃ τὰ ἑαυτῆς τέκνα , οὕτως ὁμειρόμενοι ὑμῶν εὐδοκοῦμεν μεταδοῦναι ὑμῖν οὐ μόνον τὸ εὐαγγέλιον τοῦ Χριστοῦ ἀλλὰ καὶ τὰς ἑαυτῶν ψυχάς .
ταῦτα δὲ ὁρῶσα ἡ παλαιὰ μήτηρ χαρᾶς πίμπλαται ·
τότε ὄψει καὶ χαρήσῃ καὶ φοβηθήσῃ καὶ ἐκστήσῃ τῇ καρδίᾳ ·
καὶ φοβηθήσῃ , οὐκ ἐμφέρεται παρὰ τοῖς λοιποῖς ἑρμηνευταῖς .
εἰ γὰρ ἐπὶ ἑνὶ ἁμαρτωλῷ χαρὰ γίνεται μετανοοῦντι ἐν τοῖς οὐρανοῖς , ἐπὶ τοσούτοις ἔθνεσιν ἐπιστρέφουσι , πῶς οὐ χαρήσονται αἱ προεξελθοῦσαι τῶν ἁγίων ψυχαὶ αἱ τῆς αὐτῆς θεοσεβείας προαρξάμεναι καὶ ἐν αὐτῇ τελειωθεῖσαι ;
ἔτι δὲ αἱ τοιαῦται χαρήσονται ὁρῶσαι μεταβάλλονται τῆς θαλάσσης τὸν πλοῦτον εἰς αὐτὴν καὶ τὸν τῶν ἐθνῶν καὶ τῶν λαῶν τῶν ἀλλοφύλων ἁπάντων .
ὅταν μεταστραφῇ ἐπὶ σὲ τὸ πλῆθος τῆς θαλάσσης , ἡ δύναμις τῶν ἐθνῶν 0 .
καὶ ἐνταῦθα δὲ τήρει ὅπως τὴν πολλὴν πολυπλήθειαν τῶν σῳζομένων πλήθει θαλάσσης ἀπείκασεν .
δύναμις δὲ τῶν ἐθνῶν οἱ κατορθοῦντες εἶεν ἂν μὴ ἐξασθενήσαντες πρὸς τὸν τόνον τοῦ κατὰ θεὸν βίου , ἀλλ ἐνισχύοντες ὥστε λέγειν ·
πάντα ἰσχύω ἐν τῷ ἐνδυναμοῦντί με Χριστῷ Ἰησοῦ .
προηγουμένως μὲν οὖν χαρήσεται ἐπὶ τῇ τούτων δυνάμει , μετὰ ταῦτα δὲ ὄψεται καὶ τὰ λοιπὰ πλήθη τῶν ἐν θεοσεβείᾳ ἀτελεστέρων καὶ ἀλογωτέρων , ὧν τοὺς τρόπους ἀγέλαις καμήλων ἀπείκασε φήσας ·
καὶ ἥξουσί σοι ἀγέλαι καμήλων , καὶ καλύψουσί σε κάμηλοι Μαδιὰμ καὶ Γεφάρ ·
πάντες ἐκ Βασὰν ἥξουσι φέροντες χρυσίον καὶ λίβανον οἴσουσιν ·
αἰνίττεσθαι δὲ οἶμαι διὰ τούτων τοὺς ἐν τῇ ἐκκλησίᾳ εὐπόρους καὶ πλούτῳ πολλῷ περιρρεομένους .
οὕτω γοῦν καὶ ὁ σωτὴρ τὸν πλούσιον καμήλῳ παραβάλλων ἔλεγεν ·
εὐκοπώτερόν ἐστι κάμηλον διὰ τρυμαλιᾶς ῥαφίδος διελθεῖν ἢ πλούσιον εἰς τὴν βασιλείαν τῶν οὐρανῶν 0 .
πλὴν ἀλλὰ τὸ θαῦμα τοῦτ ἦν , ὅτι τὸ παρ ἀνθρώποις ἀδύνατον τοῦτο δυνατὸν γίνεται τῷ θεῷ .
διὸ καὶ ἐξίσταται ἡ Ἰερουσαλὴμ διὰ τοῦ χαρᾶς πληροῦσθαι καμήλοις παραβεβλημένας ψυχὰς θεωμένη μεταβαλλούσας καὶ ὡσπερεὶ διὰ τρυμαλιᾶς ῥαφίδος διὰ τῆς στενῆς καὶ τεθλιμμένης ὁδοῦ εἰς τὴν αἰώνιον ζωὴν εἰσιούσας 0 .
οὐ δίχα δὲ φόρτου προσῄεσαν αὗται , δῶρα δὲ τῷ θεῷ προσφέρουσαι εἰκότως τὰ λύτρα τῆς αὐτῶν ψυχῆς 0 .
κάμηλοι δὲ ἀπὸ Σαβὰ ἥξουσιν ἀπὸ τῶν βαρβαριαίων ἐθνῶν δι ἑνὸς τοῦ τῶν Σαβαϊτῶν ἔθνους καὶ τῶν λοιπῶν βαρβάρων ἐθνῶν σημαινομένων , ὅτι δὲ λογικαὶ ἦσαν αἱ τοιαίδε κάμηλοι .
πρόσσχες ἐπιμελῶς ὅπως περὶ τῶν αὐτῶν εἴρηται τό ·
ἥξουσί σοι ἀγέλαι καμήλων , καὶ καλύψουσί σε κάμηλοι Μαδιὰμ καὶ Γεφάρ ·
πάντες ἐκ Βασὰν ἥξουσι φέροντες χρυσίον καὶ λίβανον οἴσουσι καὶ τὸ σωτήριον κυρίου εὐαγγελιοῦνται ·
οὐκοῦν κάμηλοι τὸ σωτήριον κυρίου εὐαγγελιοῦνται μετὰ τοῦ δῶρα φέρειν τὰ προλεχθέντα , λίβανον μὲν τὴν τῆς θεολογίας πνευματικὴν εὐωδίαν , χρυσὸν δὲ τὴν σωματικὴν εὐπορίαν .
ἡ δὲ Μαδιὰμ καὶ Γεφὰρ γόνιμοι καμήλων εἰσὶ χῶραι βαρβάρων ὡς καὶ ἡ Σαβὰ ὑπὲρ τὴν Ἀραβίαν κείμεναι , παρ οἷς πολυπληθεῖ τὸ τῶν καμήλων γένος 0 ·
διὸ τῇ τούτων κέχρηται ὁ λόγος εἰκόνι .
πλὴν ἀλλὰ τὸ μάλιστα παραδοξότατον τοῦτο ἦν τὸ μεταβληθήσεσθαι τὰς κτηνώδεις καὶ ἀλογωτέρας τῶν κατὰ κόσμον πλουσίων ψυχὰς καμήλοις ἀπεικασμένας διὰ τὸ ἀχθοφόρον καὶ πολύτομον καὶ σκολιὸν τοῦ ζῴου καὶ εἰς τοσαύτην ὠφέλειαν ἐλθεῖν ὡς τὸ σωτήριον κυρίου εὐαγγελίζεσθαι αὐτάς .
τοῦτο δὲ ἦν τὸ σωτήριον αὐτὸς ὁ Χριστός , ἀλλὰ καὶ τὰ πρόβατα Κηδάρ φησι συναχθήσεσθαι καὶ κριοὺς Ναβεὼθ ἥξειν καὶ ἀνενεχθήσεσθαι ἐπὶ τὸ θυσιαστήριον τοῦ θεοῦ , καί μοι δοκεῖ διὰ τοιούτων ὁ λόγος θέλγειν καὶ ἐκγλυκαίνειν τὰς ἀκοὰς τὰς νηπιώδεις τῶν σωματικῶν Ἰουδαίων εἰς τὸ ἐφελκύσασθαι αὐτὰς καὶ προτρέψαι σπεύδειν ἐπὶ τὴν κατὰ θεὸν πολιτείαν .
ἵνα κ ἂν οὕτως ἐπεὶ μὴ ἄλλως οἷοι τ ἦσαν , ἐν ἐπιθυμίᾳ γένοιντο τῶν τοῦ θεοῦ ἐπαγγελιῶν ὡσεὶ καὶ νηπίῳ παιδὶ συμψελλίζων τις ὑποβαίνοι ·
καὶ τὰ τῇ παιδικῇ ἡλικίᾳ γνώριμά τε καὶ ἥδιστα εἶναι δοκοῦντα ὑπισχνεῖτο εἰς προτροπὴν ὧν ἂν βούλοιτο διδάσκειν τὸν παῖδα ·
τὸν γὰρ αὐτὸν οἶμαι τρόπον μετὰ τοῦ μυστικὰ καὶ θεῖα νοήματα παραδιδόναι τοῖς τὰς ψυχὰς πεφωτισμένοις συνεσκιασμένως τὸν λόγον ὡς νηπίοις τὰς φρένας τῷ Ἰουδαίων προσομιλῶν λαῷ ταῖς γνωρίμοις καὶ συνήθεσιν αὐτοῖς λέξεσί τε καὶ φωναῖς τὰς ἐπαγγελίας προϊσχόμενον 0 .
τάχα δέ που καὶ ταῦτα πάντα σωματικῶς οὕτως ἐπληρώθη ἂν εἰς αὐτούς , εἰ τὸν σωτῆρα καὶ κύριον ἡμῶν Ἰησοῦν Χριστὸν ἦσαν παραδεδεγμένοι , ὡς εἴρηται ἡμῖν ἤδη πρότερον .
παρακελευσάμενος γοῦν αὐτοῖς ὁ λόγος φωτίζεσθαι ἐπήγαγε τὰ ἑξῆς συνημμένα , εἰ φωτισθεῖεν τῷ φωτὶ τῆς σωτηρίου χάριτος .
ὅτε δὲ τοῦ φωτὸς πρώτοις ἐπιλάμψαντος οὐ μετέσχον , ἀκόλουθον ἦν μη δὲ τῶν ἑξῆς ἐπιφερομένων ἀπολαῦσαι αὐτούς ·
διόπερ οἱ μὲν τῶν προσδοκηθέντων αὐτοῖς ἐξέπεσον , ὁ δὲ θεὸς τὰς αὐτοῦ πληρῶν ἐπαγγελίας ἀψευδεῖς αὐτὰς παρίστη κατὰ διάνοιαν συνισταμένας θείαις ὑποσχέσεσι πρεπόντως .
ὅτι γὰρ πρόβατα οἶδεν ἡ θεία γραφὴ ψυχὰς λογικὰς τὰς ἐν ἀνθρώποις ἀφελεστέρας παραστῆσαι ἐστὶν ἐκ τῆς εὐαγγελικῆς φωνῆς τῆς λεγούσης ·
καὶ πάντα τὰ πρόβατα Κηδὰρ συναχθήσονταί σοι , καὶ κριοὶ Ναβεὼθ ἥξουσι .
πάλιν δὲ καὶ ἡ Κηδὰρ ἑρμηνεύεται μὲν σκοτασμός ·
λέγεται δὲ ἀμφὶ τὴν ἔρημον εἶναι τῶν καλουμένων βαρβάρων Σαρακηνῶν .
καὶ πάλιν Ναβεὼθ ἑτέρα τις εἴη χώρα ἀλλοτρία τῆς γῆς τοῦ Ἰσραήλ .
ὥσπερ οὖν καμήλους ξένας τινὰς καὶ ἀλλοτρίας παρέσεσθαι ἔλεγεν ἀπὸ Μαδιὰμ καὶ Γεφὰρ καὶ ἀπὸ Σαβά , οὕτω καὶ τὰ πρόβατα καὶ κριοὺς ἀπὸ Κηδὰρ καὶ Ναβεὼθ τὸ ἀλλογενὲς καὶ ἀλλόφυλον τῶν τοιούτων ἐθνῶν αἰνιττόμενος 0 .
διὰ μὲν οὖν τῶν καμήλων οἱ εὔποροι καὶ πλούσιοι τῶν ἐν ἀνθρώποις ἐδηλοῦντο , διὰ δὲ τῶν προβάτων οἱ ἡμερώτατοι καὶ ἁπλούστατοι , διὰ δὲ τῶν κριῶν οἱ ἀρχικώτεροι τῶν ἐξ ἐθνῶν ἐπιστρεφόντων 0 1 ·
οὓς ἀνενεχθήσεσθαι δῶρα ἐπὶ τὸ θυσιαστήριον τοῦ θεοῦ φησιν ὁ λόγος .
καὶ ἔστι τὸ λόγιον πληρούμενον θεάσασθαι , ἐπειδὰν ἐκ τῆς τῶν ἐθνῶν ἐπιστροφῆς τοιάσδε ψυχὰς ἴδοι τις ἀναθείσας ἑαυτὰς τῷ τῆς θεοσεβείας λόγῳ καὶ τῇ λειτουργίᾳ τοῦ θυσιαστηρίου προσεδρευούσας τοῦ θεοῦ ·
τότε γὰρ μάλιστα διὰ τῆς τῶν τοιούτων ἐπιστροφῆς τε καὶ σωτηρίας ἡ ἐκκλησία τοῦ θεοῦ δοξάζεται .
διὸ λέλεκται ἑξῆς ·
καὶ ὁ οἶκος τῆς προσευχῆς μου δοξασθήσεται .
ταῦτα μὲν οὖν ἐπηγγέλλετο τῇ πάλαι Ἰερουσαλὴμ τῇ μητρὶ τῆς νέας πόλεως , ἣν ἔφασκον μὲν εἶναι τὸ σύστημα τῶν ἐν τῷ παλαιῷ λαῷ κατορθωσάντων προφητῶν καὶ πατριαρχῶν , δικαίων τε καὶ θεοφιλῶν ἀνδρῶν , οἷος ὁ λόγος πρώτοις τὴν τοῦ Χριστοῦ παρουσίαν εὐηγγελίζετο .
τὰ δ ἑξῆς ἐκ προσώπου τούτων αὐτῶν ἐπιφέρεται , δι ὧν εἴρηται ·
τίνες οἵδε ὡς νεφέλαι πέτονται καὶ ὡς περιστεραὶ σὺν νεοσσοῖς ἐπ  ἐμέ 0 ;
καὶ τοῦτο δὲ νοήσομεν ἐπιστήσαντες τῇ Παύλου φωνῇ διδασκούσῃ , ὡς ἄρα ἡμεῖς οἱ ζῶντες οἱ περιλειπόμενοι εἰς τὴν παρουσίαν τοῦ Χριστοῦ ἁρπαγησόμεθα ἐν νεφέλαις εἰς ἀπάντησιν τοῦ κυρίου εἰς ἀέρα ·
καὶ οὕτως πάντοτε σὺν κυρίῳ ἐσόμεθα , συναφθέντες δηλαδὴ καὶ συγκαταγαγέντες τῷ χορῷ τῶν ἐν τῷ προτέρῳ λαῷ κατωρθωκότων .
διὸ ἀποθαυμάζοντες τὴν εἰς ἀνθρώπους χυθεῖσαν τοῦ Χριστοῦ χάριν καὶ τῶν ἐξ ἐθνῶν σῳζομένων τὸ πλῆθος , τήν τε εἰς οὐρανοὺς αὐτῶν ἀνάπτησιν τὴν μετὰ τὴν ἔξοδον τοῦ βίου φασί ·
τίνες οἵδε ὡς νεφέλαι πέτονται καὶ ὡς περιστεραὶ σὺν νεοσσοῖς ἐπ ἐμέ 0 ;
ἐμὲ νῆσοι ὑπέμειναν ·
τὰς ἐκκλησίας δὲ νήσους καὶ διὰ τῶν ἔμπροσθεν ὁ λόγος πολλάκις ᾐνίττετο σημαίνων .
ἐπεὶ τοίνυν τὰς ἐπηγγελμένας πρὸς τοὺς πατέρας ἐπαγγελίας αἱ ἐκκλησίαι τοῦ θεοῦ τὰς προφητείας διερχόμεναι προσεδόκων , εἰκότως φησίν ·
ἐμὲ νῆσοι ὑπέμειναν , ἀλλὰ καὶ πλοῖα Θαρσεῖς ἐν πρώτοις , ἀγαγεῖν τὰ τέκνα σου 0 ·
πλοῖα δὲ Θαρσεῖς αἰνίττεται τὰ σώματα οἷς ἐπενήξαντο κατὰ τὸν θνητὸν βίον αἱ ψυχαί .
θαρσεῖς δὲ πάλιν ἀλλοφύλων ἐτύγχανε χώρα ·
διὸ περὶ τῶν ἀλλοφύλων ἀπίστων εἴρηταί που ·
πνεύματι βιαίῳ συντρίψεις πλοῖα Θαρσεῖς .
ἀλλ ἐκεῖνα μὲν συνετρίβετο , ἐνταῦθα δὲ τὰ τέκνα τῆς παλαιᾶς Ἰερουσαλὴμ τὰ ἐξ ἐθνῶν αὐτῇ προσγενόμενα αὐτοῖς πλοίοις μακρόθεν πρὸς αὐτὴν ἥξει , τοῦτ ἔστιν αὐτοῖς σώμασιν ἐπὶ τὸ κρεῖττον μεταβληθεῖσι ·
δεῖ γὰρ τὸ φθαρτὸν ἐνδύσασθαι τὴν ἀφθαρσίαν καὶ τὸ θνητὸν ἐνδύσασθαι τὴν ἀθανασίαν .
ἥξουσι τοίνυν αὐτοῖς τοῖς σώμασιν οἱ προλεχθέντες τὰς κατ ἀρετὴν πράξεις ἀργύριον καὶ χρυσίον ὀνομαζομένας ἐπαγόμενοι , πράξεις δὲ οἶδε τὸν χρυσὸν καὶ τὸν ἄργυρον ὁ Ἀπόστολος 0 .
τὸ ἀργύριον αὐτῶν καὶ τὸ χρυσίον αὐτῶν μετ αὐτῶν , καὶ τὸ ὄνομα κυρίου τὸ ἅγιον δοξασθήσεται 0 .
πρὸς τούτοις εἴρηται ·
καὶ οἰκοδομήσουσιν ἀλλογενεῖς τὰ τείχη σου , ὃ καὶ αὐτὸ δι ἔργων ἐπιτελούμενον ὄψει ἐπιστήσας τὸν νοῦν ὡς ἐξ ἀλλογενῶν καὶ ἀλλοφύλων ἐθνῶν τῆς ἐκκλησίας τοῦ θεοῦ προεστῶτες ἄνδρες λογικαῖς διδασκαλίαις περιφράττουσιν , ὥσπερ τισὶ περιβόλοις καὶ τείχεσιν ἀσφαλιζόμενοι τὸν τῆς θεοσεβείας λόγον εἰς τὸ μὴ παρεισδύεσθαι τοὺς ἀλλοτρίους τῆς πίστεως μη δὲ χώραν ἔχειν ἐπιβουλῆς κατὰ τῶν τῆς ἀληθείας δογμάτων 0 .
ἀλλὰ καὶ οἱ βασιλεῖς αὐτῶν , δηλαδὴ τῶν ἀλλογενῶν ἐθνῶν , παραστήσονταί σοί φησιν , ὃ καὶ αὐτὸ πάρεστιν ὀφθαλμοῖς παραλαβεῖν .
οἱ γοῦν τῶν Ῥωμαϊκῶν ταγμάτων ἄρχοντες καὶ τῶν κρατούντων βασιλέων ὁ φόβος τὰ μεγάλα συμβάλλεται πρὸς ἀνατροπὴν τῶν ἐπιβουλεύειν τῇ ἐκκλησίᾳ τοῦ θεοῦ πειρωμένων .
καὶ οἱ βασιλεῖς αὐτῶν παραστήσονταί σοι .
διὰ γὰρ ὀργήν μου ἐπάταξά σε καὶ διὰ ἔλεον ἠγάπηκά σε ·
ὥσπερ γάρ φησί ποτε σὲ τὴν ἐπαγγελλομένην θεοσεβεῖν πόλιν θεοῦ διὰ τὸ πλῆθος τῶν ἐν σοὶ μὴ θεοσεβούντων ἐπάταξα πολεμίοις παραδοὺς καὶ αἰχμαλωσίᾳ ὡς καὶ προφήτας καὶ διδασκάλους ἄνδρας συναπολαῦσαι τῇ κατὰ τῶν ἀσεβῶν ὀργῇ , οὕτως διὰ τοὺς νεωστὶ κατορθοῦντας τῆς ἐμῆς καταξιωθήσῃ ἀγάπης , ἧς καρποὶ ἡ πολλὴ παρρησία καὶ ἡ εἰρήνη .
καὶ ἀνοιχθήσονται αἱ πύλαι σου διὰ παντός , ἡμέρας καὶ νυκτὸς οὐ κλεισθήσονται ·
πύλαι δὲ τῆς τοῦ θεοῦ πόλεως τίνες ἂν εἶεν ἢ αἱ στοιχειώδεις καὶ εἰσακτικαὶ διδασκαλίαι , ἃς διὰ νυκτὸς καὶ ἡμέρας φησὶν ἠνεῷχθαι πᾶσιν ἀνθρώποις πρὸς τὸ πάντας εἰσδέχεσθαι τοὺς ἐξ ἁπάντων τῶν ἐθνῶν θεοσεβεῖν προῃρημένους ;
εἰσαγαγεῖν πρὸς σὲ δύναμιν ἐθνῶν , ἀλλὰ καὶ βασιλεῖς τῶν αὐτῶν ἐθνῶν εἰσδεχθήσεσθαι ἐν ταῖς εἰρημέναις πύλαις ἐπαγγέλλεται .
δυνάμεις μὲν οὖν τῶν ἐθνῶν εἰσιν οἱ δυνάμενοι λέγειν ·
πάντα ἰσχύω ἐν τῷ ἐνδυναμοῦντί με , βασιλεῖς δὲ αὐτῶν οἱ ἐξαίρετοι καὶ τῆς ἐπουρανίου βασιλείας ἄξιοι 0 .
ἤδη δὲ καὶ σωματικοὺς Ῥωμαίων αὐτοκράτορας καὶ βασιλεῖς ὁρῶντες ὑποτρέχοντας τῆς ἐκκλησίας τοῦ θεοῦ τὰς πύλας καὶ τῶν εἴσω πυλῶν μυστηρίων καταξιουμένους , πῶς οὐκ ἀλήθειαν μαρτυρήσαιεν τῷ θεσπίσματι ;
τούτους μὲν οὖν εἰσδέξονται καὶ τῆς βασιλείας τῶν οὐρανῶν αἱ πύλαι , τὰ δ ἐναπομείναντα τῇ ἀπιστίᾳ ἔθνη καὶ οἱ τούτων ἄρχοντες καὶ βασιλεῖς οἱ τῇ εἰδωλολατρίᾳ ἐναποθανόντες , ὁποῖον τέλος ἕξουσι , παρίστησιν ἑξῆς ὁ λόγος φάσκων ·
τὰ γὰρ ἔθνη καὶ οἱ βασιλεῖς , οἵτινες οὐ δουλεύσουσί σοι , ἀπολοῦνται ·
δουλεῦσαι γὰρ δεῖ τὴν σωτήριον καὶ καλλίστην δουλείαν τῇ τοῦ θεοῦ πόλει , λέγω δὴ τῇ ἐκκλησίᾳ καὶ τῷ θεοσεβεῖ πολιτεύματι τῷ ἐν αὐτῇ τοὺς ἀξίους σωτηρίας , ἢ ἀπωλείᾳ παραδοθῆναι τοὺς ἀσεβήσαντας τῇ τοιαύτῃ δουλείᾳ .
σοὶ δὲ τῇ ἐκκλησίᾳ τοῦ θεοῦ καὶ τῷ θεοσεβεῖ πολιτεύματι καὶ τὰ κάλλιστα καὶ ὑψηλότατα τῶν ἐν τῷ Λιβάνῳ φυτῶν κομισθήσεται εἰς τὸ δι αὐτῶν δοξασθῆναι τὸν τόπον τὸν ἅγιόν μου .
λίβανος δὲ πάλιν ὄρος ἀλλοφύλων ἐστίν , ἔνθα τὰ ὑψηλότατα καὶ ὑπερμεγέθη εἰς οἰκοδομάς τε χρησιμώτατα δένδρα φύει .
τοιοῦτοι δ ἂν εἶεν οἱ ἐξ ἐθνῶν ἐλλόγιμοι ἄνδρες καὶ σοφίας τοῦ αἰῶνος τούτου μετεσχηκότες , οὓς ἐν τῇ ἐκκλησίᾳ τοῦ θεοῦ διαπρέποντας , κοσμοῦντάς τε αὐτὴν τῇ τοῦ λόγου παρασκευῇ θεασάμενος οὐκ ἂν ἁμάρτοις αὐτοὺς εἶναι τὰ ξύλα τοῦ Λιβάνου , κυπάρισσον καὶ πεύκας καὶ κέδρους κατὰ νόμον ἀλληγορίας εἰπών , δι ὧν δοξάζεται ὁ τόπος ὁ ἅγιος τοῦ θεοῦ , ὁ τόπος τῶν ποδῶν αὐτοῦ , δηλαδὴ ἡ ἐκκλησία .
πρὸς τούτοις ἅπασιν ἐπειδὴ πολλοὶ διαφθονούμενοι τῷ λαῷ τοῦ θεοῦ διαπρίονται τὰς ψυχὰς μηδὲν δεδυνημένοι , ταπεινοῦνται καὶ καθυποκρίνονται προσποιούμενοι τιμᾶν καὶ τὸν σωτήριον λόγον μετ εἰρωνείας ἀποδέχεσθαι , οὐ δὲ τὴν τούτων μνήμην παρῆλθεν ὁ προφήτης .
καὶ πορεύσονται πρὸς σὲ δεδοικότες υἱοὶ ταπεινωσάντων σε καὶ παροξυνάντων σε ·
καὶ ἄλλως δὲ τῶν πάλαι βλασφημησάντων τὴν ἐκκλησίαν καὶ παροξυνάντων αὐτὴν καὶ διωξάντων πολλοὺς ἴσμεν μεταβαλόντας καὶ ἐπὶ τὸ προσκυνεῖν τὸν ἐν αὐτῇ θεὸν ἐληλυθότας .
καὶ τότε δέ φησι ·
κληθήσῃ Πόλις κυρίου Σιών ·
τότε γὰρ ὡς ἀληθῶς , ἐπειδὰν τὸ πλήρωμα τῶν ἐθνῶν εἰσέλθῃ , τότε πᾶς Ἰσραὴλ σωθήσεται .
ἑνωθεὶς γὰρ ὁ τῶν παλαιῶν ἁγίων τοῦ θεοῦ χορὸς τῷ ἐθνῶν διὰ Χριστοῦ συναφθέντι λαῷ καὶ ἓν σῶμα γενόμενος μίαν συνημμένην πόλιν ἐργάσεται .
διὸ κληθήσεται τὸ ἐξ ἁπάντων ἑνωθὲν σῶμα πόλις κυρίου Σιὼν ἁγίου Ἰσραήλ .
Εἶτα ἐπιλέγει ·
διὰ τὸ γεγενῆσθαί σε ἐγκαταλελειμμένην καὶ μεμισημένην , καὶ οὐκ ἦν ὁ βοηθῶν , ἐπειδὴ γὰρ πάσχοντος μέλους συμπάσχει πάντα τὰ μέλη τῶν ἐν τῷ προτέρῳ λαῷ παραβεβηκότων καὶ τῶν κατὰ φύσιν κλάδων τῆς καλλιελαίου ἐκκοπέντων γεγόνασιν ἐγκαταλελειμμένοι καὶ μεμισημένοι , καὶ οὐκ ἦν αὐτοῖς ὁ βοηθῶν .
νυνὶ δὲ ἀντὶ τῶν ἀποκοπέντων κλάδων ἀντεισαχθέντων οἱ ἐκ τῆς ἀγριελαίου ἀντανεπλήρωσαν τὸ ὑστεροῦν μέρος τῆς τῶν ἀποβληθέντων χώρας καὶ οὕτω τῇ τοῦ σωτῆρος δυνάμει συνέστη τὸ τῶν σῳζομένων πλήρωμα καὶ τέλειος θεοῦ χορὸς εἷς ἐξ ἀμφοτέρων τῶν λαῶν , μία τε πόλις ἐξ ἀμφοτέρων τῶν ταγμάτων ἡ καλουμένη τοῦ θεοῦ Σιών , ᾗ τελειωθείσῃ ἐπαγγέλλεται τὰ ἑξῆς λέγων ·
καὶ θήσω σε ἀγαλλίαμα αἰώνιον καὶ εὐφροσύνην γενεῶν γενεαῖς .
καὶ πάλιν τῶν ἐθνῶν τὸ γάλα παρέξειν αὐτῇ θεσπίζει λέγων ·
καὶ θηλάσεις γάλα ἐθνῶν ·
γάλα δὲ ἐθνῶν τί ποτ ἂν εἴη εἰ μὴ τὸ καινὸν μυστήριον τῆς εὐαγγελικῆς διδασκαλίας καὶ ἡ στοιχειώδης διδασκαλία τῆς καινῆς διαθήκης , ἧς μετέχουσιν οἱ ἐν Χριστῷ ἀναγεννώμενοι 0 ;
καὶ τὸν πλοῦτον δὲ τῶν βασιλέων ἐπαγγέλλεται τῷ δηλουμένῳ λαῷ .
πάλιν κ ἀνταῦθα βασιλέας οὐχ ἑτέρους χρὴ νοεῖν ἢ τοὺς τῶν μακαρισμῶν ἀξίους , οἷς ὁ σωτὴρ ἐπήγγελται τὴν βασιλείαν τῶν οὐρανῶν 0 .
τίς δὲ ὁρῶν τῇ ἐκκλησίᾳ τοῦ θεοῦ σιτοδοσίας χορηγουμένας παρὰ τῶν κρατούντων , δῶρά τε αὐτῇ καὶ ἀναθήματα πλούσια προσφερόμενα , οὐκ ἀναμφιβόλως εἴποι ἂν αὐτὰ καὶ πρὸς λέξιν πεπιστῶσθαι ἐξ ἁπάντων δὲ τῶν εἰρημένων ·
ἐπιγνώσῃ φησὶν ὅτι ἐγώ εἰμι κύριος ὁ σῴζων σε καὶ ὁ ἐξαιρούμενός σε θεὸς Ἰακώβ .
ἀλλὰ γὰρ πρὸς τοῖς ἀποδοθεῖσι καὶ ταῦτα μάνθανε , ὡς οὐκέτι ξύλων ἀργῶν δεήσει ·
πυρὸς γὰρ ταῦτα ἀποβρώματα , ἀλλ οὐ δὲ λίθων , τοῦτ ἔστι ψυχῶν ἠλιθίων , ἔσται σοι χρεία .
διὸ ἀντὶ τούτων οἴσω σοι τὰ τούτων τιμιώτερα , οἵ τε πάλαι χάλκεοι καὶ ἀντίτυποι ἄνδρες σιδήρου τε παντὸς τραχύτεροι καὶ ἀπόσκληροι τοὺς τρόπους μεταβληθέντες εἰς χρυσὸν καὶ ἄργυρον ἐφαρμόσουσι τῇ σῇ κατὰ θεὸν οἰκοδομῇ .
καὶ οἱ ἠλίθιοι δὲ καὶ ξύλων ξηρῶν ἀναισθητότεροι μεταβαλόντες ἀντὶ χαλκοῦ καὶ σιδήρου χρησιμεύσουσί σοι , βελτίους μὲν ἑαυτῶν γενησόμενοι καὶ χρησιμώτεροι τῇ τοῦ θεοῦ οἰκοδομῇ κατὰ τοὺς πρώτους , οἳ ἀντὶ χαλκοῦ καὶ σιδήρου , χρυσοῦ τε καὶ ἀργύρου τιμὴν ἀντικατηλλάξαντο .
ἀλλὰ γὰρ τούτων ὧδέ πη προχωρησάντων οἱ ἄρχοντές σου ἐν εἰρήνῃ τὸν ἑαυτῶν βίον τοῦ λοιποῦ διάξουσιν ἐπιστατοῦντες καὶ καθηγούμενοι τῆς ἐκκλησίας τοῦ θεοῦ , οὓς εἰ χρὴ προλαβόντας προγνώσει προφητικῇ κυρίῳ προσειπεῖν ὀνόματι ἐπισκόπους ἐντεῦθεν ἤδη θεὸς αὐτοὺς ἐπωνόμασεν εἰπών ·
καὶ καταστήσω τοὺς ἄρχοντάς σου ἐν εἰρήνῃ καὶ τοὺς ἐπισκόπους σου ἐν δικαιοσύνῃ 0 .
τούτοις ἐπιλέγει τό ·
καὶ οὐκέτι ἀκουσθήσεται ἀδικία ἐν τῇ γῇ σου , τοῦτ ἔστιν ἐν τῇ σῇ διατριβῇ , ἀλλ οὐ δὲ σύντριμμα οὐ δὲ ταλαιπωρία ἐν τοῖς ὁρίοις σου 0 ·
οὐκέτι γοῦν ἐχθρὸς περιλειφθήσεται οὔ τε πολέμιος τότε ἀλλ οὐ δὲ κακίας ἔσται τις μνήμη , ἀλλ ἀπέδρα ὀδύνη καὶ λύπη καὶ στεναγμός .
κληθήσεται δὲ τότε φησὶ τὸ Σωτήριον τὰ τείχη σου .
ἀντὶ δὲ τοῦ Σωτήριον ἡ Ἑβραϊκὴ ἀνάγνωσις τὸν Ἰησοῦν αὐτὸν περιέχει αὐτοῖς στοιχείοις καὶ χαρακτῆρσιν , οἷς ὁ σωτὴρ ἡμῶν ἀναγράφεται ·
ὡς τὴν αὐτοῦ δύναμιν τοῦ σωτῆρος ἡμῶν Ἰησοῦ ἀντὶ περιβόλου καὶ τείχους στερροῦ τοῖς τούτων ἀξίοις τοῦτο γενέσθαι 0 .
ταῦτα δὲ ἐκ μέρους μέν ἐστιν ἐνταῦθα ἰδεῖν , κατὰ δὲ τὸν νέον αἰῶνα μετὰ τὴν συντέλειαν τοῦ παρόντος γενήσεται .
πρὸς τούτοις φησί ·
καὶ αἱ πύλαι σού φησι κληθήσονται Γλύμμα , κατὰ δὲ τὸν Ἀκύλαν 0 ·
καὶ αἱ πύλαι σού φησιν ὕμνησις , κατὰ δὲ τὸν Σύμμαχον 0 ·
αἴνεσις 0 .
ὁρᾷς ὅπως ἀφίστησιν ἡμᾶς ὁ λόγος τῆς σωματικωτέρας ὑπολήψεως εἰς τὸ μὴ πίπτειν ἐπὶ τὰς προχείρους καὶ Ἰουδαϊκὰς ὑπολήψεις .
διὸ τὰς πύλας τῆς νέας ταύτης Ἰερουσαλὴμ ὕμνησιν καὶ αἴνεσιν ὀνομάζει ·
διὰ γὰρ τούτων μάλιστα αἱ εἴσοδοι τοῦ θεοσεβοῦς πολιτεύματος συνίστανται διὰ τοῦ ὑμνεῖν καὶ αἰνεῖν τὸν θεὸν διδάσκεσθαι τοὺς εἰσαγομένους .
ἀλλὰ οὐκέτι ἥλιος ἡμέραν σοι παρέξει οὐ δὲ σελήνη φωτιεῖ σε διὰ τῆς νυκτός , ἐπεὶ μή τε ἐν νυκτὶ γενήσονται μή τε ἐν αἰσθητῷ καὶ σωματικῷ φωτὶ οἱ τοῦ καινοῦ αἰῶνος καταξιωθησόμενοι ·
ὑπὲρ γὰρ πάντα ἥλιον αὐτὸν ἕξουσι τὸν κύριον φῶς αἰώνιον καὶ τὸν θεὸν δόξαν ἑαυτῶν 0 .
διὸ ἑξῆς ἡ προφητεία φησί ·
καὶ ἀναπληρωθήσονται αἱ ἡμέραι τοῦ πένθους σου ·
ἔργῳ φησὶν ὁ μακαρισμὸς πιστωθήσεται ὁ λέγων ·
καὶ ὁ λαὸς πᾶς δίκαιος τότε φησὶν ἀποφανθήσεται οὐδενὸς ἀδίκου τότε ἐν αὐτῷ εὑρεθησομένου ·
διὸ ὥσπερ ἐκλελεγμένος κληρονομήσει τὴν ἐπηγγελμένην αὐτῷ γῆν 0 .
ὃ δὴ καὶ ὁ σωτὴρ ἐδίδαξεν εἰπών ·
μακάριοι οἱ πραεῖς , ὅτι αὐτοὶ κληρονομήσουσι τὴν γῆν , οὕτω τὴν οὐράνιον αἰνιξάμενος διατριβήν , ἐν ᾗ καὶ ἡ πόλις ἐστὶ τοῦ θεοῦ ἡ ἐπουράνιος καὶ ἀληθινὴ Ἰερουσαλήμ , ἥτις ἐστὶ μήτηρ ἡμῶν κατὰ τὸν Ἀπόστολον 0 .
φυλάσσων τὸ φύτευμα , ἔργα χειρῶν αὐτοῦ , ὁ Σύμμαχος 0 ·
βλαστὸς φυτείας μου , ἔργα χειρῶν μου εἰς τὸ ἐνδοξασθῆναι .
τοιοῦτος γὰρ ὁ λαός μου βλαστὸς ἐμῆς φυτείας 0 ·
πᾶσα γὰρ φυτεία ἣν οὐκ ἐφύτευσεν ὁ πατήρ μου ὁ οὐράνιος ἐκριζωθήσεται , ὁ δὲ βλαστὸς οὗτος ὁ ἐκ τῆς φυτείας τοῦ θεοῦ ἔργα χειρῶν αὐτοῦ γενόμενος κληρονομήσει τὴν ἐπηγγελμένην γῆν ὡς δοξασθῆναι τῶν τοσούτων ἀγαθῶν .
τότε δὲ καὶ ὁ ἐν τῷ παρόντι βίῳ ὀλιγοστὸς ἔσται εἰς χιλιάδας κατὰ τὰς σωτηρίους ἐπαγγελίας , δι ὧν ἄρχοντας καταστήσειν ἐπαγγέλλεται λέξων αὐτοῖς τότε ·
ἴσθι ἐξουσίαν ἔχων ἐπάνω πέντε πόλεων , καί ·
ἴσθι ἐξουσίαν ἔχων ἐπάνω δέκα πόλεων .
οὕτω τοίνυν εἰς χιλιάδας γενήσονται ὥσπερ χιλιάρχου τινὸς τῶν σῳζομένων γενησομένων , ἀλλὰ καὶ ὁ νῦν ἐλάχιστος ἔσται τότε εἰς ἔθνος μέγα ·
οἷος ὡς ἐπὶ παραδείγματος Παῦλος εἰπών 0 1 ·
ἐμοὶ δὲ τῷ ἐλαχιστοτέρῳ πάντων ἁγίων ἐδόθη ἡ χάρις αὕτη .
ἄρχων ἔσται τότε οὐρανίου τινὸς ἔθνους μεγάλου παρὰ θεῷ λελογισμένου .
ταῦτα δέ φησιν ἅπαντα ἔσται , ἐπειδὰν ἐγὼ κύριος κατὰ τὸν ὡρισμένον ὑπ ἐμοῦ καιρὸν συνάξω αὐτούς .
εἰ γὰρ καὶ τὰ μάλιστα οὐδέπω τὰ τῆς ἐπαγγελίας ἐνέστηκεν , ἀλλ ἔσται καιρὸς ὁ ἅπαξ ὡρισμένος , ἐν ᾧ ταῦτα πάντα γενήσεται διὰ τῆς ἐμῆς συναγωγῆς ·
τότε γὰρ ἀποστελεῖ τοὺς ἀγγέλους αὐτοῦ καὶ ἐπισυνάξουσι πρὸς αὐτὸν πάντας τοὺς ἁγίους ἀπ ἄκρων οὐρανῶν ἕως ἄκρων αὐτῶν .
ὁ διὰ τῆς ἔμπροσθεν περικοπῆς μετὰ τὰς εὐαγγελικὰς ἐπαγγελίας πρὸς τῷ τέλει τοῦ λόγου φήσας 0 ·
ἐγὼ κύριος κατὰ καιρὸν συνάξω αὐτούς , σφόδρα ἀκολούθως διὰ τῶν προκειμένων ἀναβοᾷ λέγει ·
πνεῦμα κυρίου ἐπ ἐμέ , οὗ εἵνεκεν ἔχρισέ με .
εἶθ ὅπως τὴν ἐπισυναγωγὴν ποιεῖται , διὰ τῶν ἐπιφερομένων διδάσκει , πῶς δὲ ὁ λέγων 0 ·
κύριος κατὰ καιρὸν συνάξω αὐτούς , ὡσπερεὶ ἕτερος ὢν τοῦ εἰρηκότος ἐπήγαγε ·
σαφὲς ἂν γένοιτο τοῖς τὸν Χριστὸν τοῦ θεοῦ μή τε ψιλὸν ἄνθρωπον εἶναι δοξάζουσι μή τε ἄσαρκον καὶ ἀσώματον λόγον οὐδὲν τῆς θνητῆς φύσεως μεταληφότα .
ὁμοῦ λέγουσι δὲ αὐτὸν καὶ θεὸν εἶναι καὶ ἄνθρωπον ·
θεὸν μὲν καθ ὃ μονογενής ἐστι θεὸς ὁ ὢν εἰς τὸν κόλπον τοῦ πατρός , ἄνθρωπον δὲ καθ ὃ νοεῖται ἐκ σπέρματος Δαυὶδ γεγονὼς κατὰ σάρκα 0 .
ὃ δὴ τοίνυν θεὸς λόγος ὁ διὰ τῆς προφητείας κυριολεκτούμενος μεθ ὧν ἄλλων πεποίηται ἐπαγγελιῶν καὶ τοῦτο προσέθηκεν εἰπών ·
ἐγὼ κύριος κατὰ καιρὸν συνάξω αὐτούς .
εἶθ  ὅπως παρίστησιν ὃν ἀνείληφεν ἄνθρωπον εἰσάγων φάσκοντα ·
πολλάκις δὲ καὶ διὰ τῶν ἔμπροσθεν ἀπεδείχθη , ὅπως ἐπαναπέπαυται ἐπὶ τὸν ἐκ ῥίζης Ἰεσσαὶ πνεῦμα τοῦ θεοῦ καὶ πνεῦμα σοφίας καὶ συνέσεως καὶ πνεῦμα βουλῆς καὶ ἰσχύος καὶ πνεῦμα γνώσεως καὶ εὐσεβείας .
ἐντεῦθεν εἰκότως ὁ σωτὴρ καὶ κύριος ἡμῶν Ἰησοῦς ὁ Χριστὸς ἀναγέγραπται ἐν τῷ κατὰ Λουκᾶν Εὐαγγελίῳ πεπληρῶσθαι ἐπ αὐτῷ διδάξας τὴν προφητείαν , ὁπηνίκα ἦλθεν εἰς Ναζαρέτ , οὗ ἦν ἀνατεθραμμένος , καὶ εἰσῆλθε κατὰ τὸ εἰωθὸς αὐτῷ ἐν τῇ ἡμέρᾳ τῶν σαββάτων εἰς τὴν συναγωγήν , ἀνέστη τε ἀναγνῶναι .
καὶ ἐπεδόθη αὐτῷ βιβλίον Ἠσαΐου τοῦ προφήτου , ὅπερ ἀνοίξας εὗρε τό ·
πνεῦμα κυρίου ἐπ ἐμέ , οὗ εἵνεκεν ἔχρισέ με εὐαγγελίσασθαι πτωχοῖς , ἀπέσταλκέ με , κηρύξαι αἰχμαλώτοις ἄφεσιν καὶ τυφλοῖς ἀνάβλεψιν , ἀποστεῖλαι τεθραυσμένους ἐν ἀφέσει , κηρύξαι ἐνιαυτὸν κυρίου δεκτόν .
ὅτε πτύξας τὸ βιβλίον καὶ ἀποδοὺς τῷ ὑπηρέτῃ ἐκάθισε ·
καὶ πάντων οἱ ὀφθαλμοὶ ἦσαν ἐν τῇ συναγωγῇ ἀτενίζοντες αὐτῷ .
καὶ ἤρξατο λέγειν πρὸς αὐτοὺς ὅτι σήμερον πεπλήρωται ἡ γραφὴ αὕτη ἐν τοῖς ὠσὶν ὑμῶν .
καὶ πάντες ἐμαρτύρουν αὐτῷ καὶ ἐθαύμαζον ἐπὶ τοῖς λόγοις τῆς χάριτος τοῖς ἐκπορευομένοις ἐκ τοῦ στόματος αὐτοῦ .
ἐπιστήσας δὲ τῷ καιρῷ τῷ δηλουμένῳ ἀπὸ τοῦ 0 ·
σήμερον πεπλήρωται ἡ γραφὴ αὕτη , εὕροις ἂν ὅτι κατ αὐτὸν ἐκεῖνον μετὰ τὸ βαπτισθῆναι ἐν τῷ Ἰορδάνῃ τὸ πνεῦμα τὸ ἅγιον ἐν εἴδει περιστερᾶς κατελθὸν ἔμεινεν ἐπ αὐτόν .
εἶτα ἀνήχθη εἰς τὴν ἔρημον πειρασθῆναι ὑπὸ τοῦ διαβόλου ·
εἶτα ἐλθὼν εἰς Ναζαρὲτ ἀνέγνω τὴν εἰρημένην προφητείαν .
διόπερ ἀκριβῶς ἐπήγαγε τό ·
σήμερον πεπλήρωται ἡ γραφὴ αὕτη ἐν τοῖς ὠσὶν ὑμῶν .
κατ αὐτὸν γάρ τοι τὸν καιρὸν τοῦ πνεύματος τοῦ ἁγίου ἐν εἴδει περιστερᾶς κατελθόντος ἐπ αὐτὸν ἐπληροῦτο ἡ ἐξ αὐτοῦ προσώπου λέγουσα προφητεία ·
οὐ γὰρ σωματικῷ χρίσματι τοῖς παλαιοῖς ὁμοίως χρισθεὶς ἂν εἴρηται ·
οὐδὲν γὰρ εἶχεν ἐξαίρετον , εἰ τοῖς λοιποῖς ἀνθρώποις ὁμοίως κέχριστο .
νυνὶ δὲ τῷ ἁγίῳ πνεύματι τὸ χρίσμα λαβὼν ἐξαίρετος παρὰ πάντας καὶ μονογενὴς Χριστὸς τοῦ θεοῦ ἀποφαίνεται .
καὶ τό 0 ·
εὐαγγελίσασθαι πτωχοῖς ἀπέσταλκέ με , κατὰ τὸν ἐκεῖνον ἐπληροῦτο καιρόν , ἐν ᾧ κηρύσσων τὴν βασιλείαν τῶν οὐρανῶν καὶ τοὺς μακαρισμοὺς τοῖς αὐτοῦ πρ οὔφερε μαθηταῖς λέγων ·
μακάριοι οἱ πτωχοὶ τῷ πνεύματι , ὅτι αὐτῶν ἐστιν ἡ βασιλεία τῶν οὐρανῶν , ἀλλὰ καὶ ἰᾶτο τοὺς συντετριμμένους τὴν καρδίαν θεραπεύων ταῖς ἐπαγγελίαις , δι ὧν ἔλεγε 0 ·
μακάριοι οἱ κλαίοντες , ὅτι αὐτοὶ γελάσονται 0 .
ἤδη δὲ καὶ τοῖς ἔθνεσι τὰς ψυχὰς ἠχμαλωτισμένοις ὑπὸ τῶν ἀοράτων καὶ νοητῶν πολεμίων ἐκήρυττεν ἄφεσιν τοῖς αὐτοῦ παρακελευομένοις μαθηταῖς καὶ λέγει ·
πορευθέντες μαθητεύσατε πάντα τὰ ἔθνη , βαπτίζοντες αὐτοὺς εἰς τὸ ὄνομα τοῦ πατρὸς καὶ τοῦ υἱοῦ καὶ τοῦ ἁγίου πνεύματος , δι ὧν τὴν ἄφεσιν τῶν προτέρων ἀσεβημάτων προὐξένει .
οὕτως οὖν καὶ τοῖς αἰχμαλώτοις ἐκήρυττεν ἄφεσιν καὶ τοῖς ἀβλεψίαν δὲ νοσοῦσιν ὡς τῇ πολυθέῳ δεδουλῶσθαι πλάνῃ ἀνάβλεψιν ἐκήρυττε , ἐνιαυτὸν δὲ δεκτὸν κυρίου ἐκάλει , ὃν αὐτὸς ἐνιαυτὸν οἰκεῖον ἐποίει πάντα τὸν χρόνον , καθ ὃν τὰς σὺν ἀνθρώποις διατριβὰς ποιούμενος φωτὸς ἡμέρας τοῖς αὐτῷ προσιοῦσι παρεῖχε .
μήποτε δὲ τὸν μέλλοντα αἰῶνα τῶν μετὰ τὴν συντέλειαν τοῦ παρόντος ᾐνίξατο εἰπών ·
καλέσαι ἐνιαυτὸν κυρίου δεκτὸν καὶ ἡμέραν ἀνταποδόσεως τῷ θεῷ ἡμῶν , ἢ κατὰ τοὺς λοιποὺς ἑρμηνευτάς 0 ·
ἐνιαυτὸς εὐδοκίας ·
ὁ γὰρ καταθύμιος τῷ κυρίῳ χρόνος καὶ αἰὼν ἐκεῖνος ἂν εἴη ὁ αὐτὸς αἰὼν καὶ ἡμέρα ἀνταποδόσεως ·
τὰς γὰρ ἀμοιβὰς τὸ τηνικαῦτα ἀποδώσει τοῖς ἐν τῷ παρόντι βίῳ κεκμηκόσι .
καλέσαι ἐνιαυτὸν κυρίου δεκτὸν καὶ ἡμέραν ἀνταποδόσεως τῷ θεῷ ἡμῶν , ἀλλὰ καὶ παρακαλέσαι πάντας τοὺς πενθοῦντας .
ὁ γὰρ εἰπών 0 ·
μακάριοι οἱ πενθοῦντες , ὅτι αὐτοὶ παρακληθήσονται , νῦν μὲν αὐτοῖς παράκλησιν ἐπηγγέλλετο , κατὰ δὲ τὴν ἡμέραν τῆς ἀνταποδόσεως τοῖς ἑαυτοῦ λόγοις ἀνακτήσεται αὐτοὺς καὶ παρακαλέσει , ἀλλὰ καὶ τοῖς τὴν Σιὼν πενθοῦσι δώσει δόξαν καὶ ἀντὶ σποδοῦ ἄλειμμα εὐφροσύνης .
ἐπένθει δὲ τὴν Σιὼν Παῦλος καὶ οἱ αὐτῷ παραπλήσιοι ἀποκλαιόμενοι τὴν πτῶσιν τοῦ Ἰουδαίων ἔθνους καὶ τοῦ ἐν αὐτοῖς θεοσεβοῦς πολιτεύματος .
καὶ τούτοις οὖν ἀντὶ τοῦ πένθους δώσει δόξαν καὶ ἀντὶ τῆς σποδοῦ , ἣν κατεπάσαντο ἑαυτοὺς κακοῦντες ἐν ταῖς πρὸς τὸν θεὸν ἱκετηρίαις ταῖς ὑπὲρ τοῦ λαοῦ εὐφροσύνης ἄλειμμα δώσει καὶ ἀντὶ πνεύματος τῆς ἀκηδίας , ἐν ᾧ δι ὑπερβάλλουσαν φιλανθρωπίαν ἑαυτοὺς κατέτρυχον καταστολὴν δόξης , τοῖς αὐτοῖς ἐπαγγέλλεται δώσειν ταῦτα κατὰ τὴν προτέραν αὐτοῦ παρουσίαν ὁ σωτὴρ ἐπαγγειλάμενος ἐν τῇ ἡμέρᾳ τῆς ἀνταποδόσεως ποιήσειν .
εἰκότως ἀναγνοὺς τὸ μέρος τῆς προφητείας ἐπήγαγε τό ·
καὶ κληθήσονται Γενεαὶ δικαιοσύνης , Φύτευμα κυρίου εἰς δόξαν ·
πότε δὲ καὶ κληθήσονται καὶ τίνες , ἀλλ ἢ οἱ καταξιωθησόμενοι τοῦ δεκτοῦ ἐνιαυτοῦ καὶ τῆς ἡμέρας τῆς ἀνταποδόσεως 0 ;
καὶ κληθήσονται Ἰσχυροὶ τῆς δικαιοσύνης , Φυτὸν κυρίου εἰς τὸ δοξασθῆναι .
καὶ οἰκοδομήσουσιν ἐρήμους αἰωνίας , τὰς ψυχὰς δηλαδὴ τῶν πάλαι ἐρήμων ἐθνῶν .
ἐξηρημωμένας πρότερον ἐξαναστήσουσι ·
καὶ καινιοῦσι πόλεις ἐρήμους ἐξηρημωμένας εἰς γενεάς ·
ἀλλὰ γὰρ διὰ τούτων ἁπάντων τὴν ἀπὸ τῶν χειρόνων ἐπὶ τὰ κρείττω μεταβολὴν ὁ λόγος θεσπίζει .